ai4bharat/Pralekha huggingface dataset:
எஃகுத்துறை அமைச்சகம்
மங்கோலிய அமைச்சர்களுடன் திரு தர்மேந்திர பிராதன் பேச்சு
மங்கோலியா அமைச்சர் மாண்பு மிகு திரு எல் ஆயுன்-எர்டேன், இந்தியா-மங்கோலியா ஒத்துழைப்புக்கான கூட்டுக்குழு தலைவர் மாண்பு மிகு திரு ஜி யாண்டன் ஆகியோருடன் மத்திய பெட்ரோலிய மற்றும் இயற்கை எரிவாயுத்துறை அமைச்சர் திரு தர்மேந்திர பிரதான் காணொலி காட்சி மூலம் இன்று கலந்துரையாடினார். ஹைட்ரோ கார்பன் மற்றும் எஃகு துறையில் இரு தரப்பு ஒத்துழைப்பு குறித்து இந்த கூட்டத்தில் விரிவாக ஆலோசிக்கப்பட்டது. இந்தியாவின் கடனுதவி திட்டத்தின் கீழ் அமைக்கப்படும் கிரீன் பீல்டு மங்கோல் சுத்திகரிப்பு ஆலை திட்டத்தை விரைவாக அமல்படுத்துவதற்காகவும், சைன்ஸ்கேஹணட் பகுதியில் அமைக்கப்படும் சுத்திகரிப்பு ஆலைக்கு, குழாய்வழி கச்சா எண்ணெய் விநியோக திட்டம் அமைப்பதில் உறுதியுடன் இருப்பதற்காகவும் எர்டேன் மற்றும் யாண்டனுக்கு மத்திய அமைச்சர் திரு தர்மேந்திர பிரதான் பாராட்டு தெரிவித்தார். சுத்திகரிப்பு ஆலை திட்டம் தொடங்குவதற்கு முன்பாகவே, குழாய்வழி கச்சா எண்ணெய் விநியோக திட்டத்தை நிறைவு செய்வதில் ஒத்துழைப்புடன் செயல்பட வேண்டும் என அவர் கேட்டுக் கொண்டார்.
குடியரசுத் தலைவர் செயலகம்
பத்திரிகைச் செய்தி
பிரதமரின் ஆலோசனைப்படி, நிதி மற்றும் கம்பெனி விவகாரங்கள் துறைகளை திரு அருண்ஜேட்லி ஏற்றுக் கொள்ள குடியரசுத் தலைவர் உத்தரவிட்டிருக்கிறார்.
(Visitor Counter : 95
நிதி அமைச்சகம்
2020- 21 நிதியாண்டின் செப்டம்பர் மாதம் வரையிலான மத்திய அரசின் மாதாந்திர கணக்குகளின் ஆய்வு
2020- 21 நிதியாண்டின் செப்டம்பர் மாதம் வரையிலான மத்திய அரசின் மாதாந்திர கணக்குகள் ஆய்வு செய்யப்பட்டு அது தொடர்பான அறிக்கை வெளியிடப்பட்டுள்ளது. இந்த அறிக்கையின் முக்கிய அம்சங்கள் பின்வருமாறு:
செப்டம்பர் 2020 வரை இந்திய அரசு ரூபாய் 4 லட்சத்து 58 ஆயிரத்து 508 கோடி மதிப்பிலான வரி வருமானம், ரூபாய் 92 ஆயிரத்து 274 கோடி மதிப்பிலான வரியில்லா வருமானம் மற்றும் ரூபாய் 14 ஆயிரத்து 635 கோடி மதிப்பிலான கடன் இல்லா மூலதன ரசீதுகள் ஆகியவற்றின் வாயிலாக மொத்தம் ரூபாய் 5 லட்சத்து 65 ஆயிரத்து 417 கோடியைப் பெற்றுள்ளது.
அதிகார பகிர்வு பங்குகளின் வரியாக மாநில அரசுகளுக்கு
ரூபாய் 2 லட்சத்து 59 ஆயிரத்து 941 கோடியை இந்திய அரசு பரிமாற்றம் செய்துள்ளது. இது கடந்த ஆண்டின் தற்போதைய காலத்தை விட ரூபாய் 51 ஆயிரத்து 277 கோடி குறைவாகும்.
மேலும் செப்டம்பர் 2020 வரை ரூபாய் 14 லட்சத்து 79 ஆயிரத்து 410 கோடியை செலவு செய்துள்ளது. இதில் ரூபாய் 13 லட்சத்து 13 ஆயிரத்து 577 கோடி வருவாய் கணக்கிலிருந்து ரூபாய் ஒரு லட்சத்து 65 ஆயிரத்து 136 கோடி மூலதன கணக்கிலிருந்தும் செலவு செய்யப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1668448
ரெயில்வே அமைச்சகம்
கவாச் தொழில்நுட்பத்தின் கீழ் ரயில்வே நெட்வொர்க்
மக்களவையில் கேள்வி ஒன்றுக்கு ரயில்வே அமைச்சர் திரு அஸ்வினி வைஷ்ணவ் இன்று அளித்த பதிலில் கூறியதாவது:
ரயில்களின் பாதுகாப்பை அதிகரிக்க ‘கவாச்’ என்ற தானியங்கி ரயில் பாதுகாப்பு கருவியை இந்திய ரயில்வே உருவாக்கியுள்ளது. இந்த கவாச் தொழில்நுட்பத்தை ரயில்வேயின் வடிவமைப்பு ஆராய்ச்சி அமைப்பான ஆர்டிஎஸ்ஓ, 3 இந்திய நிறுவனங்களுடன் இணைந்து உருவாக்கியுள்ளது.
கவாச் தொழில்நுட்பம் அபாயமான இடத்தில் சிக்னலை கடப்பது, அதிவேகமாக செல்வதை தடுப்பது போன்வற்றில் மற்றும் ரயில் ஓட்டுனருக்கு உதவாமல், பனி மூட்டம் போன்ற மோசமான வானிலை நிலவும் போதும் உதவுகிறது. இவ்வாறு, கவாச் தொழில்நுட்பம் பாதுகாப்பு மற்றும் ரயில் இயக்கங்களின் திறனையும் மேம்படுத்தும்.
கவாச் தொழில்நுட்பத்தின் சிறப்பம்சங்கள்:ரயில் ஓட்டுனர் பிரேக் போட தவறினால், கவாச் தொழில்நுட்பம் தானியங்கி முறையில் செயல்பட்டு ரயிலின் வேகத்தை கட்டுப்படுத்தும்.ரயில் பாதை சிக்னல்களை தொடர்ந்து தெரிவிப்பது, ரயில்களை வேகமாக இயக்கவும், பனிமூட்டத்தில் செல்லவும் பயனுள்ளதாக இருக்கும்.ரயில்வே கிராஸிங்கில் தானாக ஒலி எழுப்பும்.ரயில் இன்ஜின் தகவல் தொடர்பு மூலம் ரயில்களின் நேரடி மோதல் தவிர்க்கப்படும்.இதன் வெற்றிகர பரிசோதனைக்குப்பின், கவாச் கருவிகளை தயாரிக்க 3 நிறுவனங்களிடம் இந்திய ரயில்வே ஆர்டர் கொடுத்துள்ளது.
தற்போது வரை, தெற்கு மத்திய ரயில்வேயில், 1098 கி.மீ தூர வழித்தடம் கவாச் தொழில்நுட்பத்தின் கீழ் கொண்டுவரப்பட்டுள்ளது. கவாச் தொழில்நுட்பத்துக்காக இதுவரை ரூ.16.88 கோடி செலவு செய்யப்பட்டுள்ளது.
தற்போது, புதுதில்லி - ஹவுரா மற்றும் புதுதில்லி - மும்பை வழித்தடத்தில் கவாச் தொழில்நுட்பத்தை பயன்படுத்த திட்டமிடப்பட்டுள்ளது. இந்த பணி 2024ம் ஆண்டு மார்ச் மாதத்துக்குள் முடிவடையும்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1808641
மத்திய அமைச்சரவை
மாற்று மருத்துவத் துறையில் ஒத்துழைப்பு தொடர்பாக இந்திய ஜெர்மனி நாடுகளிடையே கூட்டு உடன்படிக்கை
பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை இந்தியா மற்றும் ஜெர்மனி நாடுகளிடையே மாற்று மருத்துவம் தொடர்பான கூட்டுப் பிரகடனத்துக்கு ஒப்புதல் அளித்தது.
இந்த கூட்டு பிரகடனத்தின் மூலமாக இரு நாடுகளிடையே பாரம்பரியம் மற்றும் மாற்று மருத்துவத் துறைகளில் ஒத்துழைப்பு நல்கப்படும். கூட்டு ஆராய்ச்சி, பயிற்சி, மற்றும் மாற்று மருத்துவத் துறையில் திறன் வளர்ச்சி, ஆயுஷ் துறையில் வேலை வாய்ப்பை பெருக்குதல் ஆகியவற்றுக்கு இந்த கூட்டுப் பிரகடனம் உதவும்.
இதன் காரணமாக கூடுதல் செலவினம் ஏதும் கிடையாது. கூட்டு ஆராய்ச்சி, பயிற்சிப் பட்டறைகள், மாநாடுகள், போன்றவற்றை நடத்துவதற்கு ஏற்படும் செலவினம் ஆயுஷ் துறைக்கு தற்போது ஒதுக்கப்பட்டுள்ள நிதியிலிருந்து மேற்கொள்ளப்படும்.
பின்னணி :
உலக சுகாதாரத்தில் குறிப்பிடத்தக்க பங்கு வகிக்கும் அளவுக்கு இந்தியாவின் பாரம்பரிய மருத்துவம் நன்கு வளர்ந்துள்ளது. ஜெர்மனி நாட்டுக்கு இந்தியாவின் பாரம்பரிய மருத்துவத்தில் பெரும் ஆர்வம் உள்ளது. இந்தியாவின் பாரம்பரிய மருத்துவ முறைகளை உலகெங்கும் பரவச் செய்யும் ஆயுஷ் அமைச்சகத்தின் முயற்சிகளின் ஒரு பகுதியாக அந்த அமைச்சகம் சீனா, மலேசியா, ட்ரிடாட் மற்றும் டொபாகோ, ஹங்கேரி, வங்காளதேசம், நேபாளம், மொரீஷியஸ், மங்கோலியா மற்றும் மியான்மர் நாடுகளோடு புரிந்துணர்வு ஒப்பந்தம் கையெழுத்திட்டுள்ளது.
பெர்லினில் உள்ள இந்திய தூதரகத்தின் துணையோடு ஜெர்மனியில் ஆயுர்வேத மருத்துவ முறைகளை வளர்க்க அமைச்சகம் பல முயற்சிகளை எடுத்துள்ளது. இந்த முயற்சிகளின் ஒரு பகுதியாக மூட்டு வலி தொடர்பாக மத்திய ஆயுர்வேத ஆராய்ச்சி கவுன்சில் மற்றும் பெர்லினின் சாரைட் பல்கலைக்கழகம், ஆகியவை இணைந்து ஒரு ஆராய்ச்சித் திட்டத்தை செயல்படுத்தி வருகிறது. இந்த ஆராய்ச்சிகளின் முடிவு நம்பிக்கை அளிக்கக் கூடியதாக உள்ளது. பல நோயாளிகளிடம் நல்ல முன்னேற்றம் ஏற்பட்டுள்ளது. இந்த ஆராய்ச்சி முடிவுகள் விரைவில் வெளியிடப்பட உள்ளன.
ஆயுஷ் துறைக்கான இணை அமைச்சர்  திரு ஸ்ரீபத் யெஸ்ஸோ நாயக் அவர்கள் தலைமையிலான குழு 15-19, அக்டோபர் 2016ல் ஜெர்மனி சென்று, ஐரோப்பிய ஆயுர்வேத மாநாட்டில் கலந்து கொண்டு, ஜெர்மன் அதிகாரிகளாடு பேச்சுவார்த்தை நடத்தியது. இந்த மாநாட்டுக்கு ஆயுஷ் அமைச்சகம் முழு ஆதரவு அளித்தது. இந்த மாநாட்டில் கலந்து கொண்டபோது, ஜெர்மனியின் நாடாளுமன்ற செயலர் இங்கிரிட் ஃபிஷ்பாக் அவர்களோடு மத்திய அமைச்சர் பேச்சுவார்த்தை நடத்தினார். அந்த பேச்சுவார்த்தையில் ஆயுஷ் மற்றும் இயற்கை மருத்துவம் தொடர்பாக கூட்டு பிரகடனம் வெளியிடுவது என்று முடிவெடுக்கப்பட்டது. இந்த கூட்டுப் பிரகடனம் இந்தியா மற்றும் ஜெர்மனி இடையே ஒத்துழைப்பை மேம்படுத்தும்.
மத்திய அமைச்சரவை
புதிய மற்றும் புதுப்பிக்கத்தக்க எரிசக்தி அமைச்சகம், சர்வதேச புதுப்பிக்கத்தக்க எரிசக்தி முகமை இடையேயான நீடித்த ஒத்துழைப்பு உடன்படிக்கைக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில், இந்தியாவின் புதிய மற்றும் புதுப்பிக்கத்தக்க எரிசக்தி அமைச்சகம், சர்வதேச புதுப்பிக்கத்தக்க எரிசக்தி முகமையுடன் கையெழுத்திட்ட நீடித்த ஒத்துழைப்பு உடன்படிக்கை குறித்து விளக்கிக் கூறப்பட்டது. இந்த உடன்படிக்கை ஜனவரி 2022-ல் கையெழுத்தானது.
இந்தியாவில் புதுப்பிக்கத்தக்க எரிசக்தி சார்ந்த பசுமை எரிசக்தி மாற்றம் குறித்த லட்சியம், தலைமைப்பண்பு மற்றும் அறிவாற்றலுக்கு வழிவகுப்பதே இந்த உடன்படிக்கையின் நோக்கம்.
இந்த உடன்படிக்கை, இந்தியாவின் எரிசக்தி மாற்ற முயற்சிகளுக்கு உதவுவதோடு, பருவநிலை மாற்றத்தை எதிர்கொள்வதிலும் உலகிற்கு உதவிகரமாக இருக்கும்.
இந்த உடன்படிக்கையில் இடம்பெற்றுள்ள அம்சங்கள், 2030-க்குள் இந்தியாவின் நிறுவப்பட்ட புதைபடிமம் - அல்லாத எரிபொருள் சார்ந்த மின் உற்பத்தித் திறனை 500 ஜிகாவாட்டாக அதிகரிப்பது என்ற குறிக்கோளை அடைய உதவிகரமாக இருக்கும்.
இந்த உடன்படிக்கையின் சிறப்பம்சங்கள் வருமாறு:
- புதுப்பிக்கத்தக்க எரிசக்தி மற்றும் தூய்மை எரிசக்தி தொழில்நுட்பத்தை அதிகரிப்பதில் இந்தியாவிலிருந்து அறிவாற்றல் பகிர்தலுக்கு வழிவகுக்கும்
- நீண்டகால எரிசக்தி திட்டமிடலுக்கான இந்தியாவின் முயற்சிகளுக்கு ஒத்துழைப்பு அளிக்கும்
- இந்தியாவில் கண்டுபிடிப்பு சூழலை வலுப்படுத்த ஒத்துழைக்கும்
- பசுமை ஹைட்ரஜன் பரவல் மற்றும் ஊக்கமளிக்கும் வளர்ச்சி வாயிலாக குறைந்த செலவிலான கார்பன் பயன்பாடு இல்லாத நிலையை நோக்கிச் செல்லுதல்
எனவே இந்த நீடித்த ஒத்துழைப்பு உடன்படிக்கை இந்தியாவின் எரிசக்தி மாற்ற முயற்சிகளுக்கு உறுதுணை புரிவதோடு, பருவநிலை மாற்றத்தை எதிர்கொள்வதிலும் உலகிற்கு உதவிகரமாக இருக்கும்.
பாதுகாப்பு அமைச்சகம்
ராணுவத்திற்குள் தகவல் பகிர்வுக்கான புதிய செயலி; இந்திய ராணுவம் அறிமுகம்
அசிக்மா  எனும் புதிய தலைமுறை, நவீன, இணைய அடிப்படையிலான செயலியை இந்திய ராணுவம் இன்று அறிமுகப்படுத்தியது. ராணுவத்தின் கார்ப்ஸ் ஆஃப் சிக்னல்ஸ் அதிகாரிகள் குழுவால் முழுக்க உள்நாட்டிலேயே இது உருவாக்கப்பட்டது.
கடந்த 15 ஆண்டுகளாக சேவையில் உள்ள ராணுவ வைட் ஏரியா நெட்வொர்க் தகவல் முறைக்கு பதிலாக ராணுவத்தின் உள் மட்டங்களில் இந்தப் செயலி பயன்படுத்தப்படுகிறது. ராணுவத்திற்கு சொந்தமான வன்பொருளில் இது களமிறக்கப்பட்டுள்ளதோடு எதிர்கால மேம்படுத்தல்களுக்கான வாழ்நாள் ஆதரவோடு திகழ்கிறது.
அனைத்து எதிர்கால தகவல் பகிர்வு தேவைகளையும் இது பூர்த்தி செய்வதோடு மேம்பட்ட பயனர் அனுபவத்தை வழங்குகிறது. பல நிலை பாதுகாப்பு, தகவல் முன்னுரிமை மற்றும் கண்காணிப்பு உள்ளிட்ட பல்வேறு சமகால அம்சங்களை இந்த செயலி கொண்டுள்ளது.
எதிர்காலத்திற்கு தயாராக இருக்கும் இந்த செயலி, ராணுவத்தின் உடனடி தரவு பரிமாற்றம் மற்றும் தகவல் பரிமாற்ற தேவைகளை பூர்த்தி செய்யும். குறிப்பாக, தற்போதைய புவிசார் அரசியல் பாதுகாப்பு சூழலின் பின்னணியில் இந்திய அரசின் மேக் இன் இந்தியா முயற்சிக்கு இணங்க இது உள்ளது.
குறிப்பாக கொவிட்-19 பரவலுக்குப் பிறகு தானியங்கி முறையை ஒரு முக்கிய முயற்சியாக இந்திய ராணுவம் முன்னெடுத்துள்ளதோடு, காகிதமில்லாத செயல்பாட்டை நோக்கி கணிசமான நடவடிக்கைகளை எடுத்து வருகிறது. இந்த முயற்சிகளை அசிக்மா மேலும் மேம்படுத்தும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1784606
நிலக்கரி அமைச்சகம்
கல்கரி உற்பத்தியை அதிகரிப்பதற்கு அமைச்சகங்களுக்கு இடையேயான குழுவின் பரிந்துரைகள்
இந்தியாவில் கல்கரி உற்பத்தியை அதிகரிக்க சமீபத்தில் அமைக்கப்பட்ட அமைச்சகங்களின் அதிகாரிகள் மற்றும் தொழில்துறையினர் அடங்கிய குழு தனது பரிந்துரைகளை தாக்கல் செய்தது. அதன் அடிப்படையில் உள்நாட்டு கல்கரி உற்பத்தி மற்றும் பயன்பாட்டை அதிகரிக்க கல்கரி திட்டத்தை நிலக்கரித்துறை அமைச்சகம் ஏற்படுத்தியுள்ளது. நிலக்கரித்து துறை அமைச்சகத்தின் கூடுதல் செயலாளர் தலைமையிலான குழுவின் முக்கிய பரிந்துரைகள்:நிலக்கரி இந்திய நிறுவனமும், தனியார் துறையும் கல்கரியை வெட்டி எடுக்க கூடுதல் சுரங்கங்களை அடையாளம் காணுதல்.கல்கரி பயன்பாட்டுக்கு தற்போதுள்ள நவீனதொழில்நுட்பத்தை பின்பற்றுவது மற்றும் கல்கரியை சுத்தம் செய்வதற்கான கொள்கை திட்டத்தை உருவாக்குவது.கல்கரியை சுத்தம் செய்யும் வசதிகளை அமைக்க கல்கரி இணைப்புகளை தனியார் நிறுவனங்களுக்கு சிஐஎல் நிறுவனம் ஒதுக்கீடு செய்வது.தர அளவுகோல் அடிப்படையில் இறக்குமதி விலைக்கு நிகராக, உள்நாட்டு கல்கரிக்கு விலை நிர்ணய முறையை ஏற்படுத்துவது.கல்கரி சுரங்க விவரங்களை, சிஐஎல் நிறுவனம் தனது இணையதளத்தில் வெளியிட பரிந்தரை செய்யப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1778758
-----
(Visitor Counter : 176
பாதுகாப்பு அமைச்சகம்
கடற்படை குழந்தைகள் பள்ளியின் மாணவி செல்வி ஜியா ராய் பாக் நீர்ச்சந்தியை  சாதனை நேரத்தில் நீந்திக் கடந்தார்
தலைமன்னாரிலிருந்து  தனுஷ்கோடி வரையிலான  வரையிலான 29 கிலோ மீட்டர் தொலைவுள்ள பாக் நீர்ச்சந்தியை  கடந்த 20-ம் தேதியன்று  13 மணி 10 நிமிடங்கள் என்ற சாதனை நேரத்தில் நீந்திக் கடந்த மாணவி செல்வி ஜியா ராய் இந்தியாவுக்கு புகழ் சேர்த்திருக்கிறார். மும்பையில் உள்ள கடற்படை குழந்தைகள் பள்ளியின் மாணவியான இவர், இந்திய கப்பற்படையின் ஐஎன்எஸ் குஞ்சாலி கப்பலின் மூத்த மாலுமியான மதன்ராயின் புதல்வியாவார். ஆட்டிசத்தால் பாதிக்கப்பட்டுள்ள 13 வயது 10 மாதங்கள் நிறைந்த சிறுமி ஜியா ராய் இந்த அரும் சாதனையைப் படைத்துள்ளார். இதன் மூலம் பாக் நீர்ச்சந்தியை நீந்திக் கடந்த உலகின் மிகவும் இளைய, அதிவேக நீச்சல் வீராங்கனை என்ற பெருமையைப் பெற்றுள்ளார். ஏற்கனவே 2004-ல் இந்த தூரத்தை செல்வி புலா சவுத்ரி 13 மணி 52 நிமிடங்களில் கடந்து சாதனைப் படைத்திருந்தார்.
இந்திய நீச்சல் கூட்டமைப்பு, தமிழ்நாடு விளையாட்டு மேம்பாட்டு ஆணையம், இந்திய ஆட்டிசம் சங்கம் உள்ளிட்ட பல முகமைகளின் ஒத்துழைப்புடன் இந்திய மாற்றுத் திறனாளி நீச்சல் கூட்டமைப்பு இந்த நிகழ்வை நடத்தியது. நீச்சல் வீராங்கனைக்கு கோவா கப்பல் கட்டும் நிறுவனம் நிதியுதவி வழங்கியது.
இந்த அற்புதமான சாதனைக்காக செல்வி ஜியா ராய் மற்றும் அவரின் பெற்றோர்களுக்கு கப்பற்படையின் வைஸ் அட்மிரல் பகதூர் சிங் பாராட்டுத் தெரிவித்தார்.
கௌரவமிக்க பிரதமரின் தேசிய பாலர் விருது – 2022 உட்பட பல விருதுகளைப் பெற்றுள்ள செல்வி ஜியா ராய் உலகின் அனைத்து கடல்களிலும் நீந்துவதற்கு திட்டமிட்டுள்ளார்.
----------------------------------
(Visitor Counter : 148
குடியரசுத் துணைத் தலைவர் செயலகம்
புதிய கல்விக் கொள்கை தாய் மொழி விஷயத்தில் மகாத்மா காந்தியின் “அடிப்படைக் கல்வியை” பின்பற்றுகிறது: குடியரசு துணைத்தலைவர்
தாய்மொழிக்கு முக்கியத்துவம் அளித்து பள்ளி மட்டத்தில் பயிற்று மொழியாக இருக்க வேண்டும் என்ற மகாத்மா காந்தியின் அடிப்படைக்கல்வி அம்சத்தை புதிய கல்விக் கொள்கை பின்பற்றுவதாக குடியரசு துணைத்தலைவர் திரு எம் வெங்கய்யா நாயுடு கூறியுள்ளார்.
வார்தாவில் இன்று மகாத்மா காந்தி சர்வதேச இந்திப் பல்கலைக்கழகத்தின் வெள்ளி விழாக் கொண்டாட்டத்தில் உரையாற்றிய குடியரசு துணைத்தலைவர், தாய்மொழியைப் பள்ளிகளில் பயிற்று மொழியாக வைப்பதுடன், மாணவர்களுக்கு கட்டாய இலவசக் கல்வி மற்றும் திறன் பயிற்சியை அளிக்க வேண்டும் என்பதை “அடிப்படைக் கல்வி” என்ற பெயரில் வார்தாவில் 1937-ஆம் ஆண்டு மகாத்மா காந்தி முன்வைத்ததை சுட்டிக்காட்டினார்.
நமது அரசியல் நிர்ணய சபையில், நீண்ட விவாதத்திற்கு பின்னர் இந்தி மொழி அலுவல் மொழியாக ஏற்றுக் கொள்ளப்பட்டதை குறிப்பிட்ட திரு நாயுடு, எட்டாவது அட்டவணையில் இதர இந்திய மொழிகளுக்கு அரசியல் சாசன அந்தஸ்து வழங்கப்பட்டதை சுட்டிக்காட்டினார். ஒவ்வொரு இந்திய மொழிக்கும் பெருமை மிக்க வரலாறும், செழுமை வாய்ந்த இலக்கியமும் உள்ளதாகக் குறிப்பிட்ட அவர், நம் நாட்டில் மொழிப்பன்மைத்துவம் இருப்பது நமக்கு நல்ல வாய்ப்பு என்று கூறினார். நமது மொழிகள் நமது கலாச்சார ஒற்றுமையின் அடையாளமாக இருப்பதால் இந்த மொழிப் பன்மைத்துவம் நமது வலிமையாக உள்ளது என்று அவர் கூறினார்.
மொழிப் பற்றி மகாத்மா காந்தியின் கருத்தைக் குறிப்பிட்ட குடியரசு துணைத்தலைவர், மகாத்மாவைப் பொருத்தவரை மொழி என்பது தேசிய ஒற்றுமை என்று கூறினார். அவர் இந்தி மொழியை வலியுறுத்திய போதிலும், ஒவ்வொரு மனிதருக்கும் அவரது தாய்மொழி மீதான உணர்வை புரிந்து கொண்டார் என்றும், தாய்மொழிக்கு முக்கியத்துவம் கொடுத்து அதனை சுதந்திரத்துடன் அவர் இணைத்துக் கொண்டார் என்றும் திரு நாயுடு தெரிவித்தார். இந்தியாவுடன் வெளிநாடு வாழ் இந்தியர்களை இணைப்பதில், இந்திய மொழிகள் முக்கியப் பங்காற்றியதாக அவர் தெரிவித்தார்.
இந்த நிகழ்ச்சியில் அரசியல் சாசன சிற்பி பாபா சாஹேப் டாக்டர் அம்பேத்கரின் சிலையை திறந்து வைத்த குடியரசு துணைத்தலைவர், டாக்டர் அம்பேத்கர் கல்வி மற்றும் சமத்துவத்துக்காக வாழ்நாள் முழுவதும் போராடியதாக குறிப்பிட்டார்.
பல்கலைக்கழகத்தின் வெள்ளி விழாக் கொண்டாட்டத்தையொட்டி அடல் பிகாரி வாஜ்பாய் பவன், சந்திரசேகர் ஆசாத் விடுதி ஆகியவற்றை அவர் திறந்து வைத்தார். ஐ.நா. பொதுச் சபையின் வாஜ்பாய் இந்தி மொழியில் ஆற்றிய உரையை அவர் நினைவு கூர்ந்தார். நமது விடுதலைப் போராட்ட வீரர்கள், காட்டிய தீரத்தையும், செய்த தியாகங்களையும் இளம் தலைமுறையினர் தெரிந்து கொள்ள வேண்டும் என்று அவர் வலியுறுத்தினார்.
இந்தி மொழியில் பல இலக்கியங்களை ஆன்லைன் மூலம் அளித்துள்ள வார்தா பல்கலைக்கழகத்தின் சாதனைகளை பாராட்டிய திரு நாயுடு, இதர இந்திய மொழி இலக்கியங்களும், இந்தி மொழிப் பெயர்ப்புடன் ஆன்லைனில் கிடைக்கச் செய்ய வேண்டும் என்று வலியுறுத்தினார். இந்திய மொழிகளில் உரையாடல்களை அதிகரிப்பது அவசியம் என்றும் அவர் கேட்டுக் கொண்டார்.
வெளிநாட்டு மொழிகளான பிரெஞ்ச், ஸ்பானிஷ், சீன, ஜப்பானிய மொழிகளை இந்தி பயிற்று மொழியில் கற்பிக்கும் மகாத்மா காந்தி சர்வதேச பல்கலைக்கழகம், இதர இந்திய மொழிகளையும் அவ்வாறு கற்பிக்க வேண்டும் என்று குடியரசு துணைத்தலைவர் கேட்டுக் கொண்டார்.
எரிசக்தி அமைச்சகம்
இந்திய எரிசக்தித் தொகுப்புக் கழக ஊழியர்களுக்கு பெங்களூருவில் சிறப்பு கொவிட் தடுப்பூசி முகாம்
மத்திய எரிசக்தி அமைச்சகத்தின் கீழ் இயங்கும் மகாரத்னா பொதுத்துறை நிறுவனமான இந்திய எரிசக்தித் தொகுப்புக் கழகம், நாடு முழுவதும் பணியாற்றும் தனது ஊழியர்களுக்கும் அவர்களது குடும்பத்தினருக்கும் தடுப்பூசி முகாம்களை நடத்தி வருகிறது.
அந்த வகையில் பெங்களூரு மண்டல தலைமையகத்தின் இரண்டாவது தென் மண்டல அலுவலகத்தில் மண்டல தலைமையகம், யேலஹங்கா துணை நிலையம், பிடதி துணை நிலையம், சோமன்ஹள்ளி துணை நிலையம், தும்கூர் துணை நிலையம் ஆகியவற்றில் பணிபுரியும் ஊழியர்களுக்கும், பாதுகாப்பு அதிகாரிகள், ஓட்டுநர்கள், உணவு விடுதியில் பணிபுரிவோர் போன்றவர்களுக்கும், அவர்களைச் சார்ந்த/ சாராத குடும்ப உறுப்பினர்களுக்கும் தடுப்பூசி முகாம் நடத்தப்பட்டது.
பெங்களூருவில் உள்ள மணிபால் மருத்துவமனையுடன் இணைந்து நடத்தப்பட்ட இந்த முகாமில் சுமார் 110 பேருக்கு தடுப்பூசி போடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721867
----
(Visitor Counter : 106
சிறப்பு சேவைகள் மற்றும் கட்டுரைகள்
ரூபாய் 18.90 லட்சம் மதிப்புள்ள தங்கம் சென்னை விமான நிலைய சுங்க அதிகாரிகளால் பறிமுதல்
விமானத்தில் மறைத்து வைக்கப்பட்டு துபாயில் இருந்து தங்கம் கடத்தி வரப்படுவதாக கிடைத்த உளவுப் பிரிவின் தகவலின் அடிப்படையில், துபாயில் இருந்து சென்னை வந்த ஏர் இந்தியா விமானம் ஏ ஐ 906 சோதனையிடப்பட்டது.
சோதனையின் போது, விமானத்தின் பின்புற கழிவறையில் பொட்டலம் ஒன்று மறைத்து வைக்கப்பட்டிருந்தது கண்டுபிடிக்கப்பட்டது. அதை திறந்து பார்த்தபோது, அதற்குள் தங்க சங்கிலி உட்பட 408 கிராம் தங்கம் இருந்தது கண்டறியப்பட்டு சுங்க சட்டத்தின் கீழ் சென்னை விமான நிலைய சுங்கத்துறையால் பறிமுதல் செய்யப்பட்டது. இதன் மொத்த மதிப்பு ரூபாய் 18.90 லட்சம் ஆகும்.
இது குறித்து மேற்கொண்டு விசாரணை நடைப்பெற்று வருவதாக செய்தி குறிப்பு ஒன்றில் சென்னை சர்வதேச விமான நிலைய சுங்க ஆணையர் தெரிவித்துள்ளார்.
நிதி அமைச்சகம்
சர்வதேச செலாவணி நிதியத்தின் நிர்வாக இயக்குநர் திருமிகு கிரிஸ்டாலினா ஜார்ஜிவா உடன் வாஷிங்டனில் நிதி அமைச்சர் திருமதி நிர்மலா சீதாராமன் சந்திப்பு
சர்வதேச செலாவணி நிதியம்-உலக வங்கி வசந்தகால கூட்டங்களை ஒட்டி, சர்வதேச செலாவணி நிதியத்தின் நிர்வாக இயக்குநர் திருமிகு கிரிஸ்டாலினா ஜார்ஜிவா உடன் வாஷிங்டன் டி.சி.யில் மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி நிர்மலா சீதாராமன் இன்று இருதரப்பு கூட்டத்தை நடத்தினார்.
இந்திய நிதி அமைச்சகத்தின் தலைமைப் பொருளாதார ஆலோசகர் திரு ஆனந்த வி. நாகேஸ்வரன் மற்றும் சர்வதேச செலாவணி நிதிய முதல் துணை நிர்வாக இயக்குநர் திருமதி கீதா கோபிநாத் போன்ற மூத்த அதிகாரிகள் இச்சந்திப்பின் போது இருந்தனர்.
உலக மற்றும் பிராந்திய பொருளாதாரங்கள் தற்போது எதிர்கொள்ளும் பல்வேறு பிரச்சினைகள் மற்றும் இந்தியாவிற்கு முக்கியத்துவம் வாய்ந்த விஷயங்கள் குறித்து இந்த சந்திப்பின் போது அவர்கள் விவாதித்தனர்.
கொவிட்-19 சவால்களை எதிர்கொண்ட போதிலும், உலகிலேயே வேகமாக வளர்ந்து வரும் நாடாக இருக்கும் இந்தியாவின் உறுதியை திருமிகு ஜார்ஜீவா எடுத்துரைத்தார். இந்தியா பின்பற்றும் பயனுள்ள கொள்கை கலவை குறித்து திருமிகு ஜார்ஜீவா பேசினார். சர்வதேச செலாவணி நிதியத்தின் திறன் மேம்பாட்டு நடவடிக்கைகளுக்கு இந்தியா அளித்த பங்களிப்பிற்காக அவர் பாராட்டினார்.
இந்தியாவின் தடுப்பூசி திட்டம் மற்றும் அதன் அண்டை நாடுகளுக்கும் பிற பாதிக்கப்படக்கூடிய பொருளாதாரங்களுக்கும் இந்தியா உதவியதை திருமிகு ஜார்ஜீவா பாராட்டினார். குறிப்பாக இலங்கையின் கடினமான பொருளாதார நெருக்கடியின் போது இந்தியா அளித்து வரும் உதவிகளை அவர் குறிப்பிட்டார்.
சர்வதேச செலாவணி நிதியம் இலங்கைக்கு ஆதரவளித்து அவசரமாக நிதி உதவி வழங்க வேண்டும் என்று திருமதி நிர்மலா சீதாராமன் சுட்டிக்காட்டினார். சர்வதேச செலாவணி நிதியம் தொடர்ந்து இலங்கையுடன் இணைந்து தீவிரமாக பணியாற்றும் என நிர்வாக இயக்குநர் நிதி அமைச்சரிடம் உறுதியளித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817932
•••••
((Visitor Counter : 247
பாதுகாப்பு அமைச்சகம்
கொச்சி கடற்படை தளத்தில் விருது வழங்கும் நிகழ்ச்சி 04 மே 2022
கடற்படையில் வீரதீர செயல்புரிந்த சாதனை படைத்த மற்றும் சிறந்த சேவை புரிந்த கடற்படை வீரர்களுக்கு விருது வழங்கும் நிகழ்ச்சி கொச்சி கடற்படை தளத்தில் 04 மே 2022 அன்று நடைபெற்றது. குடியரசுத் தலைவரின் சார்பில் கடற்படைத்தளபதி அட்மிரல் ஹரிக்குமார் கலந்து கொண்டு விருதுகளை வழங்கினார்.
இந்நிகழ்ச்சியில் 8 பேருக்கு வீரதீரத்திற்கான பதக்கங்கள் உள்பட மொத்தம் 31 பதக்கங்கள் அளிக்கப்பட்டது. அத்துடன் கடந்த 2020-ம் ஆண்டு ஆகஸ்ட் 10-ந் தேதி அன்று ராஜஸ்தானில் நாகர் மாவட்டத்தில் நீர்பிடிப்பு பகுதியில் மூழ்கிய ஒருவரை மீட்கும் பணியின் போது உயிர் தியாகம் செய்த ராமாவதார் கோதாராவின் தந்தைக்கு மரணத்திற்குப் பிந்தைய விருதான சர்வோத்தம் ஜீவன் ரக்ஷா பதக்கம் வழங்கப்பட்டது.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1822679
தொலைதொடர்பு மற்றும் தகவல் தொழில்நுட்ப அமைச்சகம்
இல்லம் தோறும் மூவண்ணக்கொடி ஏற்றும் பிரச்சாரம்: தேசியக்கொடி விற்பனைக்காக சுதந்திர தினம் வரை விடுமுறை நாட்கள் உட்பட அனைத்து நாட்களிலும் அஞ்சல் நிலையங்கள் திறந்திருக்கும்
இல்லம் தோறும் மூவண்ணக்கொடி ஏற்றும் பிரச்சாரத்தின் கீழ் தேசியக் கொடிகளின் விற்பனை மற்றும் விநியோகத்தை எளிதாக்க, அனைத்து அஞ்சல் நிலையங்களும் சுதந்திர தினத்திற்கு முன் விடுமுறை நாட்களில் செயல்படும்.
நாடு முழுவதும் உள்ள அனைத்து அஞ்சல் நிலையங்கள் மற்றும் பிற முக்கிய தபால் நிலையங்கள் இந்த பொது பிரச்சாரத்தை செயல்படுத்தும் அளவிற்கு செயல்படும்.
பொது விடுமுறை நாட்களில் தேசியக் கொடிகள் விற்பனைக்கு சிறப்பு ஏற்பாடுகள் செய்யப்படும். 2022 ஆகஸ்ட் 7, 9 மற்றும் 14 தேதிகளில் அஞ்சல் நிலையங்களில் குறைந்தபட்சம் ஒரு கவுன்டர் மூலம், தேசியக் கொடிகளை விநியோகிக்க சிறப்பு ஏற்பாடுகள் செய்யப்படும்.
பெட்ரோலியம் மற்றம் இயற்கை எரிவாயு அமைச்சகம்
மகாராஷ்டிரா இயற்கை எரிவாயு நிறுவனத்தின் 100-வது இயற்கை எரிவாயு நிலையத்தை நாட்டிற்கு அர்ப்பணித்தார் மத்திய அமைச்சர் திரு தர்மேந்திர பிரதான்
மத்திய பெட்ரோலியம் மற்றும் இயற்கை எரிவாயு மற்றும் எஃகு அமைச்சர் திரு தர்மேந்திர பிரதான், மகாராஷ்டிரா இயற்கை எரிவாயு நிறுவனத்திற்கு சொந்தமான 5 நிலையங்களைக் காணொலி வாயிலாக இன்று திறந்து வைத்து நாட்டிற்கு அர்ப்பணித்தார். இதன் மூலம் இந்த நிறுவனத்தின் இயற்கை எரிவாயு நிலையங்களின் எண்ணிக்கை நூறை எட்டியுள்ளது. மகாராஷ்டிரா மாநிலம் நாசிக் பகுதியில் உள்ள எரிவாயு நிலையத்தை பொதுமக்கள் பயன்பாட்டிற்கும், நாசிக்கில் இயற்கை எரிவாயுவில் இயங்கும் பேருந்துகளையும், புனேவில் நடமாடும் எரிவாயு நிரப்பும் திட்டத்தின் மூலம் இயற்கை எரிவாயுவை வழங்கும் நிலையத்தையும் அமைச்சர் தொடங்கி வைத்தார்.
நிகழ்ச்சியில் பேசிய அவர், இந்தியாவில் வரும் 2030ஆம் ஆண்டுக்குள் நீடித்த எரிசக்தியின் பயன்பாட்டில் 15 சதவீத இயற்கை எரிவாயுவை ஏற்படுத்துவதற்கு இந்தியா உறுதி பூண்டுள்ளது என்று கூறினார். இதன் மூலம் சுற்றுச்சூழல் மாசடைவதைக் குறைக்க முடியும். இயற்கை எரிவாயுவை அதிக அளவில் பயன்படுத்துவதன் மூலம் தோல்படிம எரிபொருட்களின் பயன்பாட்டைக் குறைப்பதுடன் இறக்குமதியின் தேவையும் குறைக்கப்படும் என்று அவர் தெரிவித்தார். நமது எரிசக்தித் துறையில் மேற்கொள்ளப்பட்டுவரும் மாற்றங்களின் வாயிலாக தற்சார்பையும் அதிக அளவில் வேலை வாய்ப்புகளையும் உருவாக்க முடியும் என்று அவர் மேலும் குறிப்பிட்டார்.
இயற்கை வாயு/ திரவ இயற்கை எரிவாயு உள்கட்டமைப்பை ஊக்குவிப்பதன் மூலம் அசல் உபகரண உற்பத்தியாளர்கள் துறை, மாநகர எரிவாயு விநியோக உபகரண உற்பத்தியாளர்கள், போக்குவரத்து துறையில் முதலீடுகளை ஏற்படுத்துவதுடன் வேலை வாய்ப்புகளையும் உருவாக்கி தற்சார்பு இந்தியாவை நோக்கிய பயணத்தில் முக்கிய அம்சமாக விளங்கும் என்று அவர் கூறினார். அடுத்த மூன்று ஆண்டுகளில் நாட்டில் ஆயிரம் இயற்கை எரிவாயு நிலையங்களை அமைப்பதற்காக ரூபாய் 10000 கோடியை முதலீடு செய்ய இந்திய அரசு திட்டமிட்டிருப்பதாகவும் அவர் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1677323
குறு சிறு மற்றும் நடுத்தர தொழில் துறை அமைச்சகம்
மருத்துவக் கருவிகள் வடிவமைப்பை தரம் உயர்த்த இஇபிசி இந்தியா, என்ஐடி கூட்டுமுயற்சி
கொவிட்-19 பெருந்தொற்றுக்குப் பின்னர், நாட்டின் சுகாதாரத்துறையின் தேவையைப் பூர்த்தி செய்யும் வகையில் மருத்துவக்கருவிகளின் தொழில்நுட்பம், வடிவமைப்பு ஆகியவற்றை தரம் உயர்த்துவதை முன்னெடுக்க இந்திய பொறியியல் ஏற்றுமதி மேம்பாட்டு கவுன்சில் , தேசிய வடிமைப்பு மையம்  ஆகியவை ஒன்றிணைந்துள்ளன.
கொவிட்-19-க்கு பிறகான மருத்துவ கருவி தொழில்களைப் பற்றிய இணையக் கருத்தரங்கு இன்று தொடங்கியது. இதில் உரையாற்றிய சிறு குறு மற்றும் நடுத்தர தொழில்கள் அமைச்சக கூடுதல் செயலாளரும் வளர்ச்சி ஆணையருமான திரு.டி.கே.சிங், புதுமையான, முதன்மையான வடிவமைப்புகளை அமல்படுத்துவதைக் கருத்தில் கொண்டு எம்எஸ்எம்இ அமைச்சகம், அரசின் சிறப்புத் திட்டத்தின் கீழ் சுகாதாரத்துறையில் ஏழு ஸ்டார்ட் அப் நிறுவனங்களின் யோசனைகளை அங்கீகரித்துள்ளது என்றார். மருத்துவத்துறைக்காக முதல் வடிவமைப்புத் தொடர் முன்மொழியப்பட்டுள்ளது என்றும் குறிப்பிட்டார்.
"கொவிட்-19 பெருந்தொற்று எனும் சிக்கலான கட்டத்தில் இருந்து நாடு மீண்டு வர முயற்சிகள் எடுக்கப்பட்டு வருகின்றன. கொவிட்-19-க்கு எதிரான போராட்டத்தில் நாள் ஒன்றுக்கு 2 லட்சத்துக்கும் மேற்பட்ட தனிநபர் பாதுகாப்பு உபகரணங்கள் தயாரிக்கும் திறன் பெற்றிருக்கின்றோம். நமது நாட்டில், இறக்குமதி செய்யப்படும் பொருட்களில் ஆதிக்கம் செலுத்துவது மருத்துவக் கருவிகள்தான். முக்கியமான சிகிச்சைகளுக்கான சிக்கலான மருத்துவக் கருவிகளை சார்ந்திருப்பது, தொழில்நுட்பத்தை மையப்படுத்தியிருக்கிறது. எனவே, புதுமைகளில் மற்றும் வடிவமைப்பில் நிலையான கவனம் செலுத்த வேண்டும்" என்று திரு டி.கே.சிங் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://www.pib.gov.in/PressReleasePage.aspx?PRID=1670641